Dipartiment ëd l'Ain
Ël dipartiment ëd l'Ain a l'é un dipartiment localisà ant la region dl'Alvernia-Ròno-Alp (fin al 2015 dël Ròno-Alp) e a l'ha për capleugh la sità 'd Bourg-en-Bresse.

Geografìa
Ël dipartiment a dev sò nòm al ri Ain, afluent ëd Ròno, ch'a lo traversa da nòrd a sud. La part a òvest dël dipartiment a l'é formà da tère pian-e (la Bressa, la pian-a dl'Ain, la Val ëd la Saône) o da 'n bass àutipian (le Dombes); la part a est dël dipartiment (Pais ëd Gex, Bugey) a l'é formà da valà e montagne 'd caràter giuràssich, antra le quaj la caden-a dël Jura. Ant ël dipartiment, ant ël Pais ëd Gex, as treuva ël Crêt de la Neige, la pi àuta montagna dël Jura (1.720 méter).

Stòria 
Ël dipartiment ëd l'Ain a l'é stàit un dj'83 dipartiment creà durant la Rivolussion fransèisa, ai 5 ëd mars del 1790.

Ain